laion/Wikipedia-Exotic huggingface dataset:
ზუგდიდის ბანკის ძარცვა

ზუგდიდის ბანკის ძარცვა — საქართველოს ბანკის ქალაქ ზუგდიდის ფილიალის დაყაჩაღების მცდელობა და მძევლების აყვანის სიტუაცია, რომელიც ქალაქ ზუგდიდში მოხდა 2020 წლის 21 – 22 ოქტომბერს. 21 ოქტომბერს, შუადღეს, საქართველოს ბანკში შეიარაღებული თავდამსხმელი შეიჭრა და მძევლები აიყვანა. შეიარაღებული თავდამსხმელი ნახევარ მილიონ დოლარს, ვერტმფრენს ან მანქანას და მძევლებთან ერთად ტერიტორიის უსაფრთხოდ დატოვების გარანტიას ითხოვდა. თავდამსხმელი მძევლის შუამავლობით ტელევიზიებს ვიდეოზარით დაუკავშირდა. მოთხოვნების შესასრულებლად თავდამსხმელმა პოლიციას 2 საათი მისცა. თავდამსხმელის მიერ მოთხოვნილი დრო 6 საათზე ამოიწურა. მას მოთხოვნილი 500 000 დოლარი ინკასაციის მანქანით მიუტანეს. სავარაუდოდ, მოთხოვნილი თანხა სამეგრელო-ზემო სვანეთის მხარის სამხარეო პოლიციის უფროსმა ავთანდილ გალდავამ გადასცა. სწორედ, გალდავა გაჰყვა ორ მძევალთან ერთად გამტაცებელს. ამ სამი მძევლის გარდა თავმდასხმელმა ყველა გაათავისუფლა, რის შემდეგაც „საქართველოს ბანკის“ შენობა მძევლებთან ერთად დატოვა. შენობის დატოვების დროს ხელები აწეული ჰქონდა და სავარაუდოდ ხელში ხელყუმბარა ეკავა. 22 ოქტომბერს 04:48 წუთზე შინაგან საქმეთა სამინისტრომ განაცხადა, რომ ყველა მძევალი თავისუფალია და სამართალდამცველები ინტენსიურ რეჟიმში აგრძელებენ ოპერატიულ-საგამოძიებო და სამძებრო ღონისძიებებს დამნაშავის დაკავების მიზნით. გავრცელდა ინფორმაცია, რომ დამნაშავე შესაძლოა ოკუპირებულ აფხაზეთში აპირებდა გადასვლას. აფხაზეთის დე ფაქტო უშიშროების საბჭოს მდივნის, სერგეი შამბას განცხადებით, თუ დამნაშავემ, რომელმაც ზუგდიდში ბანკზე თავდასხმა განახორციელა, „საზღვარი“ გადაკვეთა, სოხუმი მას თბილისს გადასცემს. 25 ოქტომბერს შინაგან საქმეთა სამინისტრომ გაავრცელა განცხადება, რომლის თანახმადაც, დამნაშავე იდენტიფიცირებულია. თუმცა, უწყებას არ დაუსახელებია მისი სახელი და გვარი. შსს-მ ასევე მოუწოდა მედიას, „არ გაავრცელონ ინფორმაცია დამნაშავის ვინაობაზე, რადგან ეს ხელს შეუშლის მიმდინარე საგამოძიებო ღონისძიებებს“. 26 ოქტომბერს სპეციალურ ბრიფინგზე შს მინისტრის მოადგილე ვლადიმერ ბორცვაძემ განაცხადა, რომ თავდამსხმელი იდენტიფიცირებულია და მისი სახელი ბადრი ესებუაა. ტფილისის ბანკის ძარცვა ↑ 1.0 1.1 ზუგდიდში ბანკზე თავდამსხმელი ბადრი ესებუაა – შსს. Netgazeti (2020-10-26). ციტირების თარიღი: 26 ოქტომბერი, 2020. ↑ 2.0 2.1 2.2 ყველა მძევალი თავისუფალია, თავდამსხმელი გაიქცა — რა ხდებოდა ზუგდიდში. on.ge (2020-10-22). ციტირების თარიღი: 22 ოქტომბერი, 2020. ↑ „სამი კაცის გარდა ყველანი გამოგვიშვეს“ – მძევალი დაკითხვაზე გადაიყვანეს. mcm.ge (2020-10-21). ციტირების თარიღი: 22 ოქტომბერი, 2020. ↑ გამტაცებელს მძევლებთან ერთად გაჰყვა სამხარეო პოლიციის უფროსი ავთანდილ გალდავა. „რადიო თავისუფლება“. radiotavisupleba.ge (2020-20-21). ციტირების თარიღი: 22 ოქტომბერი, 2020. ↑ შეიარაღებულმა პირმა ზუგდიდში „საქართველოს ბანკის“ შენობა დატოვა. imedinews.ge (2020-10-21). ციტირების თარიღი: 22 ოქტომბერი, 2020.[მკვდარი ბმული] ↑ სერგეი შამბა — თუ ბანკზე თავდამსხმელმა საზღვარი გადმოკვეთა, სოხუმი მას თბილისს გადასცემს. interpressnews.ge (2020-10-22). ციტირების თარიღი: 22 ოქტომბერი, 2020. ↑ ზუგდიდში ბანკზე თავდამსხმელი პირი იდენტიფიცირებულია – შსს. Netgazeti (2020-10-25). ციტირების თარიღი: 25 ოქტომბერი, 2020.
იმერეთის დაბლობი

იმერეთის დაბლობი — კოლხეთის დაბლობის აღმოსავლეთი ნაწილი, მდინარე ცხენისწყლის 65 კმ, მაქსიმალური სიგანე 35 კმ. ზღვის დონიდან 15-150 მ. ოდნავ დახრილი აკუმულაციური ვაკეა. აგებული მეოთხეული ალუვიური ნაფენებით. იმერეთის დაბლობზე ზღვის ნოტიო სუბტროპიკული ჰავაა, იცის რბილი, თბილი ზამთარი და ცხელი ზაფხული. ჰაერის საშუალო წლიური ტემპერატურა 11,5-14,6 °C-ია, აბსოლუტური მინიმალური — 17-20 °C, აბსოლუტური მაქსიმალური 38-42 °C. ნალექები 1300-1800 მმ წელიწადში. დაბლობის ძირითად ნაწილში ნოტიო სუბტროპიკული ვაკე-დაბლობის ლანდშაფტია კოლხური მცენარეულობით და ალუვიური და ეწერი ნიადაგებით. მცირე ფართობი უჭირავს მუხნარიან და ეწერ ნიადაგებიან ვაკე-დაბლობს, აგრეთვე ჭალებს, სადაც კოლხური მდელო-ტყის მცენარეულობა და ალუვიური ნიადაგებია. ვიკისაწყობში არის გვერდი თემაზე: იმერეთის დაბლობი მარუაშვილი ლ., ენციკლოპედია „საქართველო“, ტ. 4, თბ., 2018. — გვ. 245.
კემილ კოსტეკი

კამილ კოსტეკი (დ. 19 თებერვალი, 1992, კილინგვორტი, აშშ) — ამერიკელი მოდელი, მსახიობი და წამყვანი. ის არის ყველაზე უფროსი ოთხ და-ძმას შორის. კოსტეკი არის პოლონური, ირლანდიური და იამაიკური წარმოშობის. 2019 წელს მოხვდა „Sports Illustrated Swimsuit Issue“-ის გარეკანზე. ვიკისაწყობში არის გვერდი თემაზე: კემილ კოსტეკი კემილ კოსტეკი — კინოფილმების ინტერნეტ მონაცემთა ბაზა (ინგლისური) კამილ კოსტეკი Instagram-ზე
ლაის რიბეირო

ლაის რიბეირო (დ. 5 ოქტომბერი, 1989) — ბრაზილიელი მოდელი. არის „Victoria's Secret“-ის მოდელი. ჰყავს 1 შვილი რომელიც დაიბადა 2008 წლის 17 მაისს. ვიკისაწყობში არის გვერდი თემაზე: ლაის რიბეირო ლაის რიბეირო — კინოფილმების ინტერნეტ მონაცემთა ბაზა (ინგლისური) ლაის რიბეირო Twitter-ზე
ზაური მახარაძე

ზაური მახარაძე (დ. 24 მარტი, 1993, ბალტა, ოდესა, უკრაინა) — უკრაინაში დაბადებული ქართველი ფეხბურთელი. ითამაშა უკრაინის 16, 17, 18 და 21 წლამდელთა ნაკრებებში. 2018 წელს მიიღო საქართველოს მოქალაქეობა და მწვრთნელმა ვლადიმერ ვაისმა საქართველოს ნაკრებში გამოიძახა. ამჟამად თამაშობს უკრაინის პრემიერლიგაში, ლუგანსკის „ზარიას“ რიგებში. 2014 წელს უკრაინის 21 წლამდელთა ნაკრების რიგებში ითამაშა თანამეგობრობის თასზე. ზაური მახარაძე — Transfermarkt
თამაზ ყაჭეიშვილი

თამაზ ყაჭეიშვილი (დ. 26 დეკემბერი, 1941, ჩოხატაური) — ქართველი ინჟინერი, პოლიტიკოსი. დაამთავრა საქართველოს სასოფლო-სამეურნეო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით , საარჩევნო ბლოკი „ბიძინა ივანიშვილი — ქართული ოცნება“. თამაზ ყაჭეიშვილი — საქართველოს ბიოგრაფიული ლექსიკონი თამაზ ყაჭეიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ლეონიდ ჩერნოვეცკი

ლეონიდ ჩერნოვეცკი (დ. 25 ნოემბერი, 1951, ხარკივი) — უკრაინელი ბიზნესმენი და ქველმოქმედი. მერვე კლასში სკოლიდან გარიცხეს. 14 წლის ასაკში სკოლა მიატოვა და ხარკივის საავიაციო ქარხანაში ზეინკალ-ამწყობად დაიწყო მუშაობა. ერთი წლის მანძილზე მუშაობდა ქარხანაში, ხოლო შემდეგ ისევ სკოლაში დაბრუნდა. 1997 წლის 4 ოქტომბერს მიენიჭა უკრაინის დამსახურებული იურისტის წოდება – „კანონიერებისა და მართლწესრიგის განმტკიცების საქმეში მნიშვნელოვანი დამსახურებისთვის, მაღალი პროფესიონალიზმისთვის.“ 1998 წელს შექმნა საქველმოქმედო ფონდი „სოციალური პარტნიორობა“. იყო კიევის მერი 2006-2012 წლებში. ჰყავს მეუღლე და სამი შვილი. 2004 წელს მონაწილეობა მიიღო უკრაინის საპრეზიდენტო არჩევნებში სადაც მიიღო 129 066 ხმა (0,45%). 2006 წელს გახდა კიევის მერი. 2008 წელს მერის რიგგარაშე არჩევნებში 431 500 ხმა (37,72%) მიიღო. 2012 წელს თანამდებობიდან გადადგა. კიევის მერის პოსტიდან გადადგომის შემდეგ, დასახლდა ქობულეთში, საქართველოში. აქვს საქართველოს მოქალაქეობა. ლეონიდ ჩერნოვეცკის ოფიციალური საიტი დაარქივებული 2009-03-03 საიტზე Wayback Machine.
ჩოდრიშვილი

საკუთარი სახელი ჩოდრიშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ჩოდრიშვილი — რევოლუციური მოძრაობის მონაწილე საქართველოში ზაქარია ჩოდრიშვილი — რევოლუციური მოძრაობის მონაწილე საქართველოში იოსებ ჩოდრიშვილი — მეტყევე-ინჟიერი მიხეილ ჩოდრიშვილი — მუშა რევოლუციონერი
იმერეთის მაღლობი

იმერეთის მაღლობი, ზემო იმერეთის მაღლობი (პლატო) — საქართველოს მთათაშორისო ბარის ამაღლებული ნაწილი ზესტაფონის, ხარაგაულის, საჩხერის, ჭიათურის, ხაშურის ტერიტორიებზე და ყოფილ ზნაურის რაიონზე. გეოლოგიურად ემთხვევა ძირულის კრისტალურ მასივს — კავკასიონისა და მცირე კავკასიონის ნაოჭა ზონებს შორის მოქცეულ შუალედურ მასივს, რომელიც აგებულია პალეოზოური გრანტოიდებით, კრისტალური ფიქლებით და ნაწილობრივ დაფარულია სუსტად დანაოჭებული მეზო-კაინოზოური დანალექი ქანებით. გეომორფოლოგიურად იყოფა ორ ძირითად ნაწილად: გაშიშვლებული კრისტალური სუბსტატის არეში (სამხრეთ-აღმოსავლეთი ნაწილი) გაბატონებულია საშუალმთიაბნი ეროზიული რელიეფი (აბსოლუტური სიმაღლე 150 მ) ძვ. პენეპლენიზებული ზედაპირის ნაშთებით (ლიხის ქედის თხემზე, გედსამანიის ქედზე და სოფ. გეზრულის მიდამოებში) და მეზოკაინოზოური დანალექი წყებებით აგებულ არეში (ჩრდილოეთი ნაწილი) განვითარებულია სუსტად დანაწევრებული პლატო კანიონისებრი ხეობებითა და კარსტით ზედაცარცულ კირქვებში (აქაა მღვიმეები — დევისხვრელი, ამაშუკეთი, ნიგოზეთი, გვარჯილასკლდე, მღვიმევი და სხვა, კარსტული ძაბრები, უწყლო ხეობები). პლატოზე ამართულია გორასძირის ორი ვულკანური კონუსი. ჰავა — ზღვიური ნოტიო სუბტროპიკულია, იცის შედარებით ცივი და უხვნალექიანი ზამთარი. მთავარი მდინარეების ყვირილა, ძირულა, ჩხერიმელა. გაშიშვლებული კრისტალური სუბსტრატის არეში გავრცელებულია კოლხური ტიპის ფოთლოვანი ტყეები; დანალექი ქანებით აგებულ ნაწილში ტყე გაჩეხილია, შემორჩენილია მხოლოდ ხეობათა ციცაბო ფერდობებზე. იმერეთის მაღლობზეა ქალაქები: ჭიათურა, საჩხერე, დაბა ხარაგაული. ვიკისაწყობში არის გვერდი თემაზე: იმერეთის მაღლობი მარუაშვილი ლ., ენციკლოპედია „საქართველო“, ტ. 4, თბ., 2018. — გვ. 245–246.
ვარშალომიძე

საკუთარი სახელი ვარშალომიძე შეიძლება აღნიშნავდეს ჩამოთვლილთაგან ერთ-ერთს: გურამ ვარშალომიძე – ინჟინერი, პედაგოგი, პოლიტიკოსი იუსუფ ვარშალომიძე – საზოგადო მოღვაწე ლევან ვარშალომიძე – იურისტი, პოლიტიკოსი
ინდიგო

ინდიგო — ქართული მედიაორგანიზაცია, რომელიც გამოსცემს წიგნებს და ამზადებს ვიდეო და ტექსტურ მასალებს. ინდიგო ქართულ მედიაბაზარზე ამავე სახელწოდების მქონე ყოველთვიური, 120 გვერდიანი ჟურნალით გამოჩნდა. მოგვიანებით შექმნა ვებსაიტი, სადაც მხოლოდ ჟურნალის  მასალები იტვირთებოდა. 2018 წლიდან კი დაიწყო ვიდეო კონტენტის და სხვადასხვა მულტიმედია პროექტების წარმოება. მედია პროდუქტების შექმნის პარალელურად ინდიგო გამოსცემს  დოკუმენტური პროზას, ესეისტიკას, ფოტოალბომებს. არის საბას და ლიტერას პრემიის მფლობელი. ინდიგო 2015 წელს დააფუძნეს ნინო ჯაფიაშვილმა, ნინო ლომაძემ, თამარ ბაბუაძემ, თინათინ ოსეფაშვილმა, თორნიკე ლორთქიფანიძემ და ბაკურ სულაკაურის გამომცემლობამ. დაარსების დღიდან მესაკუთრეთა ვინაობა არ შეცვლილა. გამომცემლობა ბაზირებულია თბილისში. ორგანიზაციამ ჟურნალ "ინდიგოს"  პირველი ნომერი 2015 წლის ოქტომბრის თვეში გამოუშვა. საზოგადოებრივ - კულტურული გამოცემა 120 გვერდიანი იყო და ყოველ თვე გამოდიოდა. 2018 წლიდან გამოცემის პერიოდულობა შემცირდა და ჟურნალი ყოველ მეორე თვეს გამოიცემა. შეიცვალა გამოცემის შინაარსიც - ამ დროიდან თითოეული ნომერი ერთ კონკრეტულ თემას ეხება. ინდიგო ამჟამად წიგნის სახით გამოიცემა და ძირითადად ხელმომწერებს შორის ვრცელდება. თუმცა, მისი შეძენა წიგნის მაღაზიებშიც შესაძლებელია 2018 წელს ინდიგომ დაიწყო ინგლისურენოვანი ჟურნალის adventurer-ის გამოცემა. პუბლიკაცია სეზონურად გამოდის და განკუთვნილია საქართველოში მყოფი ტურისტებისთვის. ჟურნალი უფასოდ რიგდება ტურისტულ ადგილებში - კაფეებში, ბარებში, სასტუმროებში. COVID-19-ის მსოფლიო პანდემიასთან საბრძოლველად დაწესებული შეზღუდვების გამო 2020 წელს ჟურნალის გამოცემა შეჩერდა. წიგნების გამოცემა ინდიგომ 2018 წელს დაიწყო, როდესაც ომგამოვლილი ადამიანების ისტორიები ერთად შეკრიბა და “ვაშლის ბაღების” სახელწოდებით გამოსცა. მალევე ინდიგომ მონაწილეობა მიიღო ფრანკფურტის წიგნის ბაზრობაზე და მას შემდეგ წიგნის ფესტივალების მონაწილეა. ინდიგოს წიგნები დოკუმენტური პროზისა და ესეისტიკის ჟანრს მიეკუთვნება. 2020 წელს ინდიგო წიგნის გამომცემელთა და გამავრცელებელთა ასოციაციის გამგეობის წევრად აირჩიეს. ოფიციალური ვებსაიტი ↑ ინდიგო - ახალი ქართული ჟურნალი, გოგი გვახარია, რადიო თავისუფლება, 5 ოქტომბერი, 2015 ↑ ინდიგოს შესახებ, ინდიგოს ვებსაიტი ↑ საქართველოს წიგნის გამომცემელთა და გამავრცელებელთა ასოციაციის ყოველწლიური საერთო კრება, წიგნის გამომცემელთა და გამავრცელებელთა ასოციაცია. 30 ივნისი, 2020 ↑ ევროკავშირის პრიზი ჟურნალისტიკაში დაარქივებული 2021-01-14 საიტზე Wayback Machine. , 2016 ↑ ქარტიის პრიზი 2017-ის გამარჯვებულები, საქართველოს ჟურნალისტური ეთიკის ქარტია ↑ ევროკავშირის პრიზი ჟურნალისტიკაში, 2018. დაარქივებულია ორიგინალიდან — 2021-01-15. ციტირების თარიღი: 2020-10-22. ↑ ქარტიის პრიზი 2018-ის გამარჯვებულები, საქართველოს ჟურნალისტური ეთიკის ქარტია ↑ ADAMI Media Prize Winners 2018 ↑ ევროკავშირის პრიზი ჟურნალისტიკაში დაარქივებული 2021-01-14 საიტზე Wayback Machine. , 2019 ↑ ქარტიის პრიზი 2019-ის გამარჯვებულები, საქართველოს ჟურნალისტური ეთიკის ქარტია ↑ ქარტიის პრიზი 2020-ის გამარჯვებულები, საქართველოს ჟურნალისტური ეთიკის ქარტია ↑ 2019 წლის პრემია "საბას" გამარჯვებულები დაარქივებული 2021-01-14 საიტზე Wayback Machine. , საბა ↑ პრემია "ლიტერას" 2019 წლის გამარჯვებულები გამოვლინდნენ, On.ge. 21 ოქტომბერი, 2019 ↑ ლიტერატურული პრემია „ლიტერა“ 2020-ის გამარჯვებულები ცნობილია, მწერალთა სახლი. 26 სექტემბერი 2020
მეტეგოლი

„მეტეგოლი“ (ესპ. Metegol) — 2013 წლის არგენტინელი-ესპანური ანიმაციური ფილმი, რომელიც ვრცელდება კომპანიის Universal Pictures მიერ. დავით მასაჯნიკი — ამადეო ფაბიან ჯანოლა — ელ ბეტო მიგელ ანგელ როდრიგესი — კაპიტან ლისო ჰორაციო ფონტოვა — ლოკო პაბლო რაგო — კაპი ლუჩია მაციელი — ლორა დიეგო რამოსი — გროსო ოფიციალური საიტი „მეტეგოლი“ — კინოფილმების ინტერნეტ-მონაცემთა ბაზა (ინგლისური) „მეტეგოლი“ — Metacritic-ზე „მეტეგოლი“ — Rotten Tomatoes
აკაკი ყიფიანი

აკაკი ყიფიანი (დ. 25 ივლისი, 1966, ქარელი) — ქართველი ეკონომისტი, პოლიტიკოსი. დაამთავრა გორის სახელმწიფო ეკონომიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი (ქარელის მაჟორიტარი), საარჩევნო ბლოკი: „ახალი მემარჯვენეები“. აკაკი ყიფიანი — საქართველოს ბიოგრაფიული ლექსიკონი აკაკი ყიფიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ აკაკი ყიფიანი — ქონებრივი მდგომარეობის დეკლარაცია. დაარქივებულია ორიგინალიდან — 2020-10-26. ციტირების თარიღი: 2020-10-23.
სპორტსმენების სოფელი (ბაქო)

სპორტსმენების სოფელი (აზერ. Atletlər kəndi) — საცხოვრებელი ტერიტორია აზერბაიჯანის დედაქალაქ ბაქოში, რომელიც განკუთვნილია სპორტსმენების, მათი მწვრთნელების და ა.შ. საცხოვრებლად, რომლებიც მონაწილეობდნენ I ევროპულ თამაშებში 2015 წელს, ისლამური სოლიდარობის თამაშებში 2017 წელს და XV ევროპის ახალგაზრდულ საზაფხულო ოლიმპიურ ფესტივალზე „ბაქო-2019“ . აღნიშნული დასახლება მდებარეობს ბაქოს ჩრდილო-დასავლეთ ნაწილში, ოლიმპიური სტადიონის მოპირდაპირედ - რომელიც არის ოლიმპიური თამაშების მთავარი ასპარეზი აზერბაიჯანში. ეროვნული ტანვარჯიშის არენა მდებარეობს თითქმის მოპირდაპირე მხარეს. ადგილი საკმაოდ კარგად შეირჩა, რადგან ეროვნული ტანვარჯიშის არენა, საკმაოდ დატვირთული იყო შეჯიბრებებით ბაქოს I ევროპულ თამაშებში. სხვათა შორის, ამ სპორტის წარმომადგენლებმა პირველად შეამოწმეს სპორტსმენების სოფელი 2014ლ წელს, როდესაც ბაქომ რიტმული ტანვარჯიშის ევროპის ჩემპიონატს უმასპინძლა. სპორტსმენების სოფელი უზრუნველყოფს სპორტსმენებსა და თამაშების სხვა მონაწილეებს ყველა პირობას კომფორტული, მოსახერხებელი და უსაფრთხო ყოფნისთვის. სპორტსმენების სოფელი შედგება 8-13 სართულიანი და ერთი ადმინისტრაციული შენობისგან. 1042 ბინაში, რომელიც საცხოვრებელ კორპუსებში მდებარეობს, შეიქმნა ყველა პირობა დაახლოებით 7,500 ადამიანის საცხოვრებლად . ასევე არის სტუმრების საგუშაგო, რომელიც არეგულირებს სპორტსმენების ნათესავებისა და მეგობრების სოფელში შესვლას. ორგანიზატორები უზრუნველყოფენ ორ დიდ რესტორანს. ერთი მათგანი გთავაზობთ აზერბაიჯანული სამზარეულოს კერძებს, ხოლო მეორე - ევროპულს. რესტორნებში ერთდროულად სამი ათასი სპორტსმენის განთავსებაა შესაძლებელი და ფუნქციონირებს დილის 5 საათიდან 12 საათამდე. ეს არის ერთ–ერთი უდიდესი სამზარეულო ევროპაში, რომელიც თამაშების დროს ამზადებს საკვებს 80 ათასი კგ პროდუქტიდან. რესტორნის ეს განრიგი ძალიან მოსახერხებელია სპორტსმენებისთვის, ვინაიდან ზოგი მათგანი შეჯიბრამდე წონის აწევას ეწევა და ნამდვილად არ ჭამს ძალიან ბევრს, ზოგი კი წონის მატებას საჭიროებს. თავის მხრივ, სამედიცინო პუნქტები სოფელში 24 საათის განმავლობაში იმუშავებს. სხვადასხვა ქვეყნის ეროვნული ოლიმპიური კომიტეტის წარმომადგენლები ადმინისტრაციულ შენობაში დასახლდებიან. ასევე სპორტსმენთა სოფელში არის სპეციალური ცენტრები: 24 საათიანი კლინიკა, საინფორმაციო ცენტრი, სპორტული დარბაზი და ა.შ. უნდა აღინიშნოს, რომ სპორტსმენების სოფელში შეიქმნა ყველა პირობა, რომ შეჯიბრის შემდეგ სპორტსმენებმა დაისვენონ. სპორტსმენების განკარგულებაშია 24 საათიანი დასვენებისა და გასართობი ცენტრები. მაგალითად, თამაშების მონაწილეებს შეუძლიათ ითამაშონ ვიდეო თამაშები, მაგიდის ჩოგბურთი, ბილიარდი, ისარგებლონ ინტერნეტით, უყურონ სატელევიზიო არხებს ან წავიდნენ კინოთეატრში. ბუნებრივია, მეტი ყურადღება ექცეოდა იმ ადგილების მოწყობას, სადაც სპორტსმენები ცხოვრობენ, კერძოდ, ოთახების. ისინი აკმაყოფილებენ არა მხოლოდ ოლიმპიური სოფლების, არამედ ძვირადღირებული საცხოვრებელი კომპლექსების უმაღლეს სტანდარტებს. სპორტსმენების სოფელი ↑ Делегации стран, принимающих участие в «Баку-2019», устроили веселье в Деревне атлетов. 1news.az (21 июля 2019). ↑ Евроигры: Грандиозная Деревня атлетов в Баку — репортаж
ხუჭუჭა უნაგირასოკო

ხუჭუჭა უნაგირასოკო (ლათ. Helvella crispa) — ჩანთიანი სოკო ჰელველასებრთა ოჯახისა. იგი პირველად აღწერა ჯოვანი ანტონიო სკოპოლიმ 1772 წელს. სამეცნიერო სინონომები: Costapeda crispa (Scop.) Falck, 1923 Helvella leucophaea Pers., 1800, nom. superfl. Helvella mitra var. monacella (Schaeff.) Pers., 1801 Helvella monacella Schaeff., 1774 Helvella nigricans Schaeff., 1774 Helvella nivea Schrad., 1799 Helvella pallida Schaeff., 1774 Helvella sulcata Willd., 1787 Phallus costatus Batsch, 1783 Phallus crispus Scop., 1772basionym ქუდი არასწორი ფორმისაა და მისი დიამეტრი 2-4 სმ-მდე აღწევს, შუაში ჩაზნექილია, უნაგირის ფორმის. კიდეები — ტალღოვანი ან ხუჭუჭი. ფეხის სიგრძე 3-7 სმ-მდე, სიგანე — 1-2,5 სმ., სიგრძივ წახნაგოვან-დაღარული, თეთრი, ძირში მსხვილდება. სპორები ელიფსისებრი სადაა 15–20×10 მკმ. ჩანთები — ცილინდრული 300 მკმ-მდე სიგრძის და სიგანის და მოთავსებულია 8 სპორა. პირობითად საჭმელი სოკოა, საჭმელად იხმარება ახალი. გამოყენებამდე საჭიროა 20 წუთის განმავლობაში ხარშვა. ფართოდაა გავრცელებული ევრაზიაში, ჩრდილოეთ და სამხრეთ ამერიკაში. იზრდება ნიადაგზე, როგორც შერეულ, ასევე წიწვოვან ტყეში, გაზაფხულიდან შემოდგომამდე. Helvella lactea Boud., 1907 გამოირჩევა ფეხზე შეზრდილი, და არა მისგან თავისუფალი, ქუდის კიდეებით, აგრეთვე ქუდის სადა ქვედა მხარით. Helvella lacunosa Afzel., 1783 — უნაგირასოკო გამოირჩევა როგორც მინიმუმ მორუხო, ხშირად თითქმის შავი ქუდით. ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 36, ISBN 99940-856-1-1. ↑ Scopoli JA. (1772). Flora carniolica, 2 (იტალიური), გვ. 475.
SOCAR კოშკი

SOCAR კოშკი — აზერბაიჯანის დედაქალაქ ბაქოში ერთ-ერთი ყველაზე მაღალი ცათამბჯენი. SOCAR კოშკი მდებარეობს ბაქოში, ჰეიდარ ალიევის გამზირზე. ცათამბჯენი არის SOCAR-ის (აზერბაიჯანის რესპუბლიკის სახელმწიფო ნავთობკომპანიის) საოფისე შენობა. შექმნილია სამხრეთ კორეული კომპანიის Heerim Architects & Planners Co. შპს „ქარისა და ალის“ კონცეფციის საფუძველზე აშენებს თურქული კომპანია TEKFEN şanşaat. პროექტის ღირებულებაა 306 479 148 აშშ დოლარი . კოშკს 5 ჰექტარი მიწის ნაკვეთს იკავებს. მასში განთავსდება 5 საკონფერენციო დარბაზი, ფიტნეს ცენტრი, რამდენიმე სასადილო, ავტოსადგომი შენობის პირველ და მისქვეშა სართულებზე. საოფისე ნაწილის ფართობი უნდა იყოს 40,5 ათასი კვადრატული მეტრი, პროექტის საერთო ფართობი აღემატება 100 ათას კვადრატულ მეტრს . ცათამბჯენი გათვლილია კომპანიის სამუშაო პერსონალისთვის, რომელიც დაახლოებით 2200 ადამიანია. შენობის კონსტრუქცია შედგება ბეტონის ბირთვისგან, რომელზეც დამონტაჟებულია ფოლადის კონსტრუქციის კომპოზიტური სისტემა, მიწისძვრის წინააღმდეგობა 9 ბალი რიხტერის მასშტაბით. ბირთვი უფრო სწრაფად იზრდება, ამიტომ მეტალის ჩარჩოს დასაყენებლად საჭიროა ბეტონის მაღალი სიმტკიცე. ამ ეტაპზე ცათამბჯენის მშენებლობა დასრულებულია . შენობის არქიტექტურული სტილი არის სტრუქტურული ექსპრესიონიზმი . ცეცხლის მოძრავი ნაკადი ცათამბჯენის დიზაინის ცენტრალური იდეაა . ორიგინალური SOCAR კოშკის პროექტი მოიცავდა ორ კოშკს. ერთმანეთში დახვევისას მათ შექმნეს ერთი მთლიანი შენობა. თითქოს კოშკები პიკიდან ამოსულიყვნენ და ცაში ტრიალებდნენ. ისეთი შთაბეჭდილება იქმნებოდა, რომ უფრო მოკლე კოშკი, როგორც ჩანს, უფროს კოშკის „გულმკერდს“ ადებდა. ამ უკანასკნელის ზედა ნაწილი მოკლე კოშკისკენ იყო გადახრილი, თითქოს გამამხნევებელი . სართულების რაოდენობა 32 მიწისზედა დონის ტოლი იყო. პროექტი შეიცვალა. ახლა ეს ერთი კოშკია, რომელიც ოდნავ იყოფა ცეცხლის ფურცლებად. პირველი ფურცლის ზედაპირი დაახლოებით 22-23 სართულის დონეზეა. დანარჩენი ორი შენობის თავზე გვირგვინდება. ფასადი თავისთავად ტალღოვანია ფუძიდან ზემოდან - კიდევ ერთი მინიშნება ალის თემასთან დაკავშირებით . სართულების საერთო რაოდენობა 42 სართულია. შენობის ფასადის დასუფთავება და მოვლა ხორციელდება İKU ავტომატური დასუფთავების სისტემის საშუალებით. უნდა აღინშნოს, რომ შენობა აღჭურვილია ტყუპი ლიფტით, რომლის თავისებურება ისაა, რომ ერთ შახტში, ერთი ზემოთ, ორი სალონია განლაგებული ერთმანეთისგან დამოუკიდებლად. Новое административное здание SOCAR будет соответствовать всем современным стандартам Socar Heerim Architects Pen SOCAR Tower დაარქივებული 2020-10-26 საიტზე Wayback Machine. ↑ tekfeninsaat.com.tr დაარქივებული 2014-03-06 საიტზე Wayback Machine. ↑ 1news.az ↑ SOCAR tower на skyscrapercity.com ↑ skyscraperpage.com ↑ Heerim.com: SOCAR Tower დაარქივებული 2013-12-03 საიტზე Wayback Machine. ↑ Tekfen Holding. დაარქივებულია ორიგინალიდან — 2015-09-24. ციტირების თარიღი: 2020-10-23. ↑ Thornton Tomasetti დაარქივებული 2012-06-21 საიტზე Wayback Machine.
იმერეტინსკები

იმერეტინსკები — იმერეთის სამეფოს ბაგრატიონთა სამეფო შტოს ზოგიერთი წარმომადგენლის გვარი რუსეთში გადასახლების შედეგად. ქართული საბჭოთა ენციკლოპედია, ტ. 5, თბ., 1980. — გვ. 115.
პატარა ვენეცია (ბაქო)

პატარა ვენეცია (აზერბ. Kiçik Venesiya) — სასეირნო ტურისტული, წყლის არხების სისტემა, რომელიც მდებარეობს აზერბაიჯანის დედაქალაქ ბაქოში, ზღვისპირა ბულვარის ტერიტორიაზე. „პატარა ვენეცია“ 1960 წლიდან არსებობს , არის ზღვისპირა პარკის ატრაქციონი და ითვლება პარკის სტუმრების საყვარელ ადგილად. პატარა ვენეციის არხების საერთო სიგრძეა 1350 მეტრი, სიღრმე 1,3 მეტრი. ქალაქის ფართობია 9740 მ². 50-იან წლებში ვენეციას ეწვია ბაქოს ქალაქის აღმასრულებელი კომიტეტის თავმჯდომარე ალიშ ლემბერანსკი. იტალიის ქალაქის სილამაზით მოხიბლულმა ლემბერანსკიმ ბაქოში დაბრუნებულმა გადაწყვიტა ბაქოში პატარა ვენეციის შექმნა და ადგილად ზღვისპირა ბულვარი შეირჩა. მიუხედავად იმისა, რომ პროექტი დიდი ხნის განმავლობაში განიხილებოდა, 1960 წელს ბაქოში გამოჩნდა პატარა ვენეცია და ბაქოს ბულვარი გახდა პირველი და ერთადერთი პარკი ყოფილ სსრკ-ში მსგავსი ატრაქციონით. საღმოს ტერიტორია სრულად განათებულია. საღამოობით ჩართულმა განათებამ რომანტიკული ატმოსფერო შექმნა. აქ იკრიბებიან ოჯახები. საბჭოთა პერიოდში ის ასევე ცნობილი იყო როგორც ბავშვთა არხების სისტემა, რომელსაც ხუმრობით უწოდებდნენ „ბაქოს ვენეციას“, რომლის არხებზე მოძრავი კატარღები გვიან საღამომდე მოძრაობენ, ბაქოელ ხალხში ეს ადგილი მოწონებით და დიდი სიყვარულით სარგებლობს . სწორედ აუზებისა და არხების აღნიშნულმა სისტემამ მრავალი ვიზიტორი მიიპყრო ბულვარში . 2011 წლის 30 მარტს აზერბაიჯანის პრეზიდენტმა ილჰამ ალიევი, გაეცნო ბულვარის ტერიტორიაზე აზერბაიჯანული ხალიჩის მუზეუმის მშენებლობას და სწორედ აქ ვიზიტის დროს პრეზიდენტმა ბრძანება გასცა „პატარა ვენეციის“ რეკონსტრუქციის შესახებ. 2012 წლის 28 მაისს, დიდი რეკონსტრუქციის შემდეგ, პატარა ვენეცია საზეიმოდ გაიხსნა. გახსნით ცერემონიალს აზერბაიჯანის პრეზიდენტი ილჰამ ალიევი თავის მეუღლესთან მეჰრიბან ალიევასთან ერთად ესწრებოდა. რეკონსტრუქციის დროს შენარჩუნდა ქალაქის ზოგადი სტრუქტურა, გაფართოვდა არხები, მოიტანეს ახალი კატარღები-გონდოლები. აქ აშენდა დამატებითი ხიდები და ასევე ორი რესტორანი: „Sharg“ („აღმოსავლეთი“) და „Italy“. აღნიშნული ადგილი არამარტო ბაქოელების საყვარელი ადგილია, არამედ გახდა და იქცა ტურისტებისთვის ერთ-ერთ გამორჩეულ ადგილად ბაქოში. რეკონსტრუქციამ საშუალება მისცა დასასვენებელ ადგილს დაუბრუნდეს ჩვეული იერსახე და შეეტანა მას ახალი მახასიათებლები. არხების ზოგადი სტრუქტურა შენარჩუნებულია, მაგრამ წყალსატევები ფართოვდება. ახალი ხიდები სანაპიროდან სანაპიროზე გავრცელდა და იტალიიდან ჩამოტანილი ნამდვილი გონდოლები არხების გასწვრივ ტრიალებენ. ტერიტორიაზე არის ზღაპრის გმირების ფიგურები - ბარონი მიუნჰაუზენი, მოლა ნასრედინი, მოხუცი ჰოტაბიჩი. აუზს ამშვენებს მოზაიკის ნაჭრებისგან გაკეთებული ვეშაპი. კვების ობიექტების სამზარეულო განკუთვნილია სხვადასხვა გემოვნების შეღავათების მქონე სტუმრებისთვის. ერთი რესტორანი აღმოსავლური სამზარეულოს ემსახურება, ხოლო მეორე - ევროპულს. პატარა ვენეცია ↑ თარგი:Статья ↑ თარგი:Статья ↑ თარგი:Книга